Рәжәпов Илфат Солтан улы (23 ноябрь 1975 йыл) — һәүәҫкәр боксёр, Рәсәй Федерацияһының атҡаҙанған спорт мастеры (2000). Рәсәйҙең физик культура һәм спорт отличнигы (2005). Рәсәй чемпионаты еңеүсеһе (1993), Европа чемпионаты финалисы (1993), 1997 йылда донъя чемпионатының һәм 1998 йылда Европа чемпионатының көмөш призеры, күп тапҡыр Рәсәй чемпионы (1996—1999). Халыҡ-ара турнир еңеүсеһе — Чехия, Греция, Венгрия, Финляндия. АҠШ — Рәсәй матчында еңеүсе. Сиднейҙа 2000 йылғы Олимпия уйындары ҡатнашыусыһы.